
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 731 


ΑΠΟΦΑΣΕΙΣ 

Αριθμ. Φ2/33695/Δ4 

Πρόγραμμα Σπουδών για το «Μεταλυκειακό 
έτος - τάξη μαθητείας» των αποφοίτων της ειδι¬ 
κότητας «Βοηθός Νοσηλευτή» 

Ο ΥΦΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 4186/2013 (Α' 193) «Αναδιάρ¬ 
θρωση της Δευτεροβάθμιας Εκπαίδευσης και λοιπές δι¬ 
ατάξεις», και ιδίως των άρθρων 7,9,10,12 και 14, όπως 
τροποποιήθηκαν και ισχύουν. 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

3. Τις διατάξεις του π.δ. 114/2014 (ΑΊ 81) «Οργανισμός 
του Υπουργείου Εθνικής Παιδείας και Θρησκευμάτων», 
όπως τροποποιήθηκε και ισχύει. 

4. Το π.δ. 70/2015 (Α' 114) «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργείου 
Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Περι¬ 
βάλλοντος και Ενέργειας σε Υπουργείο Περιβάλλοντος 
και Ενέργειας. Μεταφορά Γενικής Γραμματείας Βιομη¬ 
χανίας στο Υπουργείο Οικονομίας, Ανάπτυξης και Του¬ 
ρισμού». 

5. Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών Αναπληρωτών Υπουργών 
και Υφυπουργών». 

6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών.» 

7. Τηνυπ'αριθμ. 201408/Υ1/25-11-2016 (Β'3818) από¬ 
φαση του Πρωθυπουργού και του Υπουργού Παιδείας, 


Έρευνας και Θρησκευμάτων «Ανάθεση αρμοδιοτήτων 
στον Υφυπουργό Παιδείας, Έρευνας και Θρησκευμάτων, 
Δημήτριο Μπαξεβανάκη». 

8. Την υπ'αριθμ. 36618/Γ2/30-03-2007 (Β' 940) απόφα¬ 
ση της Υπουργού Εθνικής Παιδείας και Θρησκευμάτων 
«Καθορισμός των κύκλων μαθημάτων, των τομέων και 
ειδικοτήτων των Επαγγελματικών Λυκείων και της αντι¬ 
στοιχίας μεταξύ τους». 

9. Την υπ' αριθμ. 131149/Γ2/18-08-2014 (Β' 2298) 
απόφαση του Υφυπουργού Παιδείας και Θρησκευμά¬ 
των «Καθορισμός αντιστοιχιών των κύκλων, τομέων και 
ειδικοτήτων των ΕΠ Α.Λ. του ν. 3475/2006 (Α' 146) με τις 
ομάδες προσανατολισμού, τους τομείς και τις ειδικότητες 
των ΕΠΑ.Λ. του ν. 4186/2013 (Α' 193)». 

10. Την υπ' αριθμ. Φ20/82041/Δ4/20-05-2016 (Β' 
1489) απόφαση του Υπουργού Παιδείας, Έρευνας και 
Θρησκευμάτων «Καθορισμός των Τομέων και των Ει¬ 
δικοτήτων των Επαγγελματικών Λυκείων (ΕΠΑ.Λ.) του 
ν. 4386/2016 (Α' 83) και της αντιστοιχίας μεταξύ τους». 

11 .Την υπ'αριθμ. Φ7/179513/Δ4/26-10-2016 (Β' 3529) 
απόφαση του Υπουργού Παιδείας, Έρευνας και Θρη¬ 
σκευμάτων περί «Οργάνωσης και λειτουργίας τμημάτων 
«Μεταλυκειακού έτους - τάξης μαθητείας» των αποφοί¬ 
των ΕΠΑ.Λ.», όπως ισχύει. 

12. Την τελική έκθεση «Υλοποίηση Μαθητείας στα κρά¬ 
τη μέλη της Ευρωπαϊκής Ένωσης», Ευρωπαϊκή Επιτροπή, 
Γενική Διεύθυνση Απασχόλησης, Κοινωνικών Υποθέσεων 
και ένταξης, Μονάδα Έ3 (2012). 

13. Τις υπ' αριθμ. 46/24-11-2016 και 48/08-12-2016 
πράξεις του Δ.Σ. του Ινστιτούτου Εκπαιδευτικής Πολι¬ 
τικής. 

14. Την υπ'αριθμ. 26412/16-2-2017 (Β'490) απόφαση 
του Υφυπουργού Παιδείας, Έρευνας και Θρησκευμάτων 
«Πλαίσιο Ποιότητας Προγραμμάτων Σπουδών της ΕΕΚ». 

15. Την υπ'αριθμ. 26381/16-02-2017 (Β' 490) κοινή 
απόφαση του Υπουργού Παιδείας, Έρευνας και Θρη¬ 
σκευμάτων, Εργασίας, Κοινωνικής Ασφάλισης και Κοι¬ 
νωνικής Αλληλεγγύης, Οικονομίας και Ανάπτυξης, και 
Υγείας «Υλοποίηση ΜεταλυκειακούΈτους-Τάξη Μαθη¬ 
τείας αρμοδιότητας ΥΠ.Π.Ε.Θ.» 

16. Την υπ'αριθμ. 30402/Β1 /Φ7/198/23-02-2017 εισή¬ 
γηση του Προϊσταμένου της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και Θρησκευμάτων. 

17. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Καθορίζουμε το πρόγραμμα σπουδών για το «Μετα- 
λυκειακό έτος - τάξη μαθητείας» των αποφοίτων της 
ειδικότητας «Βοηθός Νοσηλευτή», ως ακολούθως: 

ΠΡΟΓΡΑΜΜΑ ΣΠΟΥΔΩΝ ΜΕΤΑΛΥΚΕΙΑΚΟΥ 
ΕΤΟΥΣ - ΤΑΞΗΣ ΜΑΘΗΤΕΙΑΣ ΤΩΝ ΑΠΟΦΟΙΤΩΝ 
ΤΗΣ ΕΙΔΙΚΟΤΗΤΑΣ «ΒΟΗΘΟΣ ΝΟΣΗΛΕΥΤΗ» 

1. ΠΕΡΙΓΡΑΜΜΑ ΕΠΑΓΓΕΛΜΑΤΟΣ 

Ο/η απόφοιτος/η της ειδικότητας «Βοηθός Νοσηλευ¬ 
τή» του Μεταλυκειακού έτους-τάξης μαθητείας είναι 
ικανός/ή να προάγει, να προστατεύει, να διατηρεί και 
να αποκαθιστά την υγεία των ατόμων /ομάδων ή την 
αυτονομία των ζωτικών φυσικών και διανοητικών λει¬ 
τουργιών τους, λαμβάνοντας υπόψη την προσωπικότητα 
κάθε ατόμου. Ειδικότερα,: 

• διαθέτει κατάλληλο επίπεδο θεωρητικών γνώσεων, 
δεξιοτήτων, απαραιτήτων για την επικουρική άσκηση 
της Νοσηλευτικής επιστήμης. 

■ είναι επιδέξιος επαγγελματίας ικανός να εργαστεί 
αποτελεσματικά σε όλα τα επίπεδα περίθαλψης στην 
Πρωτοβάθμια, Δευτεροβάθμια και Τριτοβάθμια φρο¬ 
ντίδα Υγείας. 

• είναι πρόθυμος και ικανός να συνεχίσει την επαγγελ¬ 
ματική του εξέλιξη με τον συνεχή εμπλουτισμό τόσο των 
θεωρητικών γνώσεων όσο και των δεξιοτεχνών μέσω 
της κριτικής προσέγγισης της καθημερινής πράξης και 
της συνεχούς διεργασίας μάθησης. 

• επιδιώκει την ανάπτυξη της εκπαίδευσης και άσκησης 
της Νοσηλευτικής επιστήμης στο υψηλότερο δυνατό 
επίπεδο. 

Ο/η απόφοιτος/η έχει τις γνώσεις και τις δεξιότητες 
ώστε να εκτελεί υπεύθυνα, εμπρόθεσμα και με επαγ¬ 
γελματική δεοντολογία το αντικείμενο εργασίας τους, 


που σχετίζεται με τον άνθρωπο και τις ανάγκες του στη: 

• διατήρηση της υγείας 

• πρόληψη της νόσου 

• αντιμετώπιση της νόσου (θεραπεία- νοσηλεία) 

• αποκατάσταση 

2. ΓΕΝΙΚΕΣ ΙΚΑΝΟΤΗΤΕΣ, ΧΑΡΑΚΤΗΡΙΣΤΙΚΑ 

Οι γενικές ικανότητες και τα χαρακτηριστικά που πρέ¬ 
πει να διαθέτει ο/η απόφοιτος/η της ειδικότητας «Βοηθός 
Νοσηλευτή» είναι: 

• Εκτίμηση των αναγκών του υγιούς ή ασθενούς ατό¬ 
μου. 

• Συμβολή στο σχεδίασμά της νοσηλευτικής φροντί¬ 
δας του, σε σχέση με τις νοσηλευτικές και τις ιατρικές 
οδηγίες. 

■ Εφαρμογή του σχεδίου φροντίδας με κατάλληλες 
νοσηλευτικές παρεμβάσεις. 

• Βοήθεια στην αξιολόγηση και την επανεκτίμηση των 
αποτελεσμάτων της νοσηλευτικής φροντίδας. 

• Βοήθεια στην τροποποίηση του αρχικού σχεδίου νο¬ 
σηλευτικής φροντίδας και παρεμβαίνει για να βοηθήσει 
το άτομο, την οικογένεια, την κοινότητα, στην προαγωγή 
της υγείας, πρόληψη της νόσου, θεραπεία και αποκα¬ 
τάσταση. 

• Υπευθυνότητα εκτέλεσης εργασιών. 

• Ικανότητα λήψης επιτρεπόμενων πρωτοβουλιών. 

• Μεθοδικότητα και οργάνωση. 

• Διάθεση πνεύματος συνεργατικότητας και ομαδικής 
εργασίας. 

• Κριτική σκέψη. 

• Αγάπη για το συνάνθρωπο 

• Υψηλό αίσθημα ευθύνης, 

• Ευγένεια, κατανόηση, ευχάριστη παρουσία, 

• Οργανωτικές ικανότητες 

• Σχολαστικότητα 

• Ψυχραιμία 

ΠΙΝΑΚΑΣ 1: ΚΑΤΑΝΟΜΗ ΩΡΩΝ ΠΡΟΓΡΑΜΜΑΤΟΣ ΣΠΟΥΔΩΝ 


ΜΑΘΗΣΙΑΚΑ ΠΕΔΙΑ 

ΩΡΕΣ 

ΜΑΘΗΣΙΑΚΟ ΠΕΔΙΟ 1 

14 

ΜΑΘΗΣΙΑΚΟ ΠΕΔΙΟ 2 

14 

ΜΑΘΗΣΙΑΚΟ ΠΕΔΙΟ 3 

28 

ΜΑΘΗΣΙΑΚΟ ΠΕΔΙΟ 4 

28 

ΜΑΘΗΣΙΑΚΟ ΠΕΔΙΟ 5 

21 

ΜΑΘΗΣΙΑΚΟ ΠΕΔΙΟ 6 

21 

ΜΑΘΗΣΙΑΚΟ ΠΕΔΙΟ 7 

35 

ΕΥΕΛΙΚΤΗ ΖΩΝΗ ΠΡΟΓΡΑΜΜΑΤΟΣ 

42 

ΣΥΝΟΛΟ 

203 

Β. ΟΔΗΓΙΕΣ ΔΙΔΑΣΚΑΛΙΑΣ 

Σκοπός του προγράμματος εργαστηριακών μαθημά¬ 
των της ειδικότητας είναι η παροχή στους μαθητευόμε- 
νους εξειδικευμένων δεξιοτήτων ώστε να διευκολύνεται 
η μετάβαση από το σχολείο στην εργασία. Η διδασκαλία 
του πραγματοποιείται στα οικεία Εργαστηριακά Κέντρα 
ή στα Σχολικά Εργαστήρια των ΕΠΑ.Λ. Οι προβλεπόμενες 
ώρες πραγματοποίησης του προγράμματος είναι δια¬ 
κόσιες τρεις (203). Αυτές είναι κατανεμημένες σε επτά 
(7) μαθησιακά πεδία διάρκειας εκατόν εξήντα μία (161) 
ωρών και μία ενότητα «Ζώνης Ευέλικτου Προγράμματος 
Μαθητείας» διάρκειας σαράντα δύο (42) ωρών, όπως 
φαίνεται στον Πίνακα 1. Η ενότητα με τίτλο «Ζώνη 
Ευέλικτου Προγράμματος Μαθητείας» προστίθεται 
με σκοπό να δώσει στο πρόγραμμα του εργαστηρια¬ 
κού Μαθήματος της ειδικότητας του «Μεταλυκειακού 
έτους-τάξης Μαθητείας» στοιχεία ευελιξίας σε ειδικές 
εκπαιδευτικές ανάγκες και ενδιαφέροντα των μαθητών/ 
μαθητριών αλλά και στοιχεία προσαρμοστικότητας του 
Προγράμματος Σπουδών σε τοπικές ή άλλου τύπου ιδι¬ 
αιτερότητες. Πιο συγκεκριμένα, προτείνεται η διάρκειά 
της να μην υπερβαίνει το 20% των ωρών του συνολικού 
προγράμματος, ήτοι σαράντα δύο (42) ώρες (σε σύνολο 
203 ωρών). Οι εκπαιδευτικοί -κατά την κρίση τους και 
μετά από διερεύνηση των εκπαιδευτικών αναγκών των 
μαθητών/μαθητριών- καλούνται να αξιοποιούν αυτές 
τις ώρες είτε στο τέλος του Προγράμματος είτε εμβό¬ 
λιμα μεταξύ των υπολοίπων ενοτήτων. Στο πλαίσιο της 
Ζώνης Ευέλικτου Προγράμματος Μαθητείας δύνανται 
είτε να εξειδικεύονται περαιτέρω στοιχεία του υπολοί¬ 
που προγράμματος είτε να εισάγονται νέα στοιχεία που 
σχετίζονται με την ειδικότητα. Τονίζεται ότι για την πι¬ 
στοποίηση των μαθητευομένων το περιεχόμενο των εν 
λόγω ωρών δεν θα πρέπει να λαμβάνεται υπόψη αλλά 
να βασίζεται στο περιεχόμενο των υπολοίπων εκατόν 
εξήντα (161) ωρών. 

Συνιστάται η εφαρμογή του προγράμματος του ερ¬ 
γαστηριακού Μαθήματος της ειδικότητας του «Μετα- 
λυκειακού έτους-τάξης Μαθητείας» να έχει πρακτικό 
χαρακτήρα και να επιχειρείται η σύνδεση με την πράξη 
μέσα από μελέτες περιπτώσεων, ερευνητικών εργασιών 
και διερεύνησης αυθεντικών καταστάσεων που συμβαί¬ 
νουν σε πραγματικές επιχειρήσεις. Ως προτεινόμενες 
μέθοδοι διδασκαλίας είναι ενδεικτικά: οι ομάδες εργασί¬ 
ας, η προσομοίωση, η λύση προβλήματος, η επίδειξη, ο 
καταιγισμός ιδεών, η συνέντευξη από ειδικό, η εκπαιδευ¬ 
τική επίσκεψη. Τα μοντέλα αυτά προκαλούν τους μαθη- 
τευόμενους να αναπτύσσουν τις δεξιότητές τους, μέσω 
της εμπλοκής τους σε προβλήματα που βρίσκονται σε 
αντιστοιχία με πραγματικές συνθήκες. Βασικό στοιχείο 
στην μαθησιακή διαδικασία πρέπει να είναι η εμπλοκή 
των μαθητευομένων σε συνεργατικές δραστηριότητες. 

Όσες από τις ενδεικτικές δραστηριότητες δεν μπορούν 
να πραγματοποιούνται στο εργαστήριο σε όλη τουςτην 
έκταση, καθώς δεν υφίστανται πραγματικές συνθήκες, 


θα πρέπει να παρουσιάζονται με τη χρήση κατάλληλου 
εποπτικού υλικού. Σημειώνεται δε η αναγκαιότητα χρονι¬ 
κής - κατά το δυνατόν - σύνδεσης του περιεχομένου του 
προγράμματος εργαστηριακών μαθημάτων με το αυτό 
του προγράμματος εκπαίδευσης στο χώρο εργασίας. 

Συνιστάται τα εποπτικά μέσα διδασκαλίας, εκτός του 
προβλεπόμενου εργαστηριακού εξοπλισμού, να είναι 
κατάλληλα για πρακτική εξάσκηση, όπως για παρά¬ 
δειγμα: 

1. Αντίγραφα πραγματικών εντολών Νοσηλείας (φαρ¬ 
μάκων, χειρουργικών αλλαγών, πρόληψης και περιποί¬ 
ησης κατακλίσεων, τοποθέτησης καθετήρων, εργαστη¬ 
ριακών εξετάσεων). 

2. Αντίγραφα εντολών εφαρμογής Παθολογικής, Χει¬ 
ρουργικής, Παιδιατρικής Ψυχιατρικής Νοσηλευτικής 
Φροντίδας. 

3. Πρωτόκολλα Νοσηλευτικών πράξεων. 

4. Οργανόγραμμα Νοσηλευτικού Ιδρύματος. 

5. Αντίγραφα Νοσηλευτικών εγγράφων όπως Λογο¬ 
δοσία Νοσηλευτικού Τμήματος, Νοσηλευτικό Ιστορικό, 
Νοσηλεία τμήματος. 

6. Πρωτόκολλο παραλαβής παράδοσης αποστειρω¬ 
μένου υλικού. 

7. Πρωτόκολλο παραλαβής παράδοση ιματισμού 

8. Πρωτόκολλο εισαγωγής ασθενούς στο τμήμα Νο¬ 
σηλείας (εισιτήριο). 

9. Πρωτόκολλο εξόδου ασθενούς από το τμήμα Νο¬ 
σηλείας (εξιτήριο). 

Ως ενδεικτική βιβλιογραφία για την Ενισχυτική Εργα¬ 
στηριακή Εκπαίδευση του Μεταλυκειακού έτους-Τάξης 

Μαθητείας προτείνεται: 

- ΝΟΣΗΛΕΥΤΙΚΗ Β' Τάξη 1ου Κύκλου Τ.Ε.Ε. Τομέα 
Υγείας Πρόνοιας (συγγραφείς: Γκουργκούλη Ελένη, Κισ- 
σούδη Αθανασία, Λυκοστράτη Αικατερίνη, Πετροπούλου 
Ευπραξία) 

- ΝΟΣΗΛΕΥΤΙΚΗ Γ' Τάξη 2ου Κύκλου Τομέα Υγείας 
Πρόνοιας (συγγραφείς: Ρούπα - Δαριβάκη Ζωή, Τσίκος 
Νικόλαος, Χατζηπέτρου Μαρία) 

- ΤΕΧΝΙΚΗ ΧΕΙΡΟΥΡΓΕΙΟΥ Γ' Τάξη 2ου Κύκλου Τ.Ε.Ε. 
Τομέα Υγείας Πρόνοιας (συγγραφείς: Ζιάκας Θωμάς) 

- ΠΡΑΚΤΙΚΗ ΑΣΚΗΣΗ ΣΤΟ ΝΟΣΟΚΟΜΕΙΟ Β'και Γ' Τάξη 
1 ου και 2ου Κύκλου Τ.Ε.Ε. Τομέα Υγείας Πρόνοιας (συγ¬ 
γραφείς: Κακούρη Βασιλική) 

Γ. ΑΝΑΘΕΣΗ ΕΡΓΑΣΤΗΡΙΑΚΟΥ ΜΑΘΗΜΑΤΟΣ 

Το Εργαστηριακό Μάθημα ανατίθεται σε εκπαιδευ¬ 
τικούς που στην αντίστοιχη ειδικότητα της Γ'τάξης του 
ΕΠΑ.Λ. έχουν τουλάχιστον δύο μαθήματα ειδικότητας σε 
Α' ανάθεση, σύμφωνα με την εκάστοτε ισχύουσα υπουρ¬ 
γική απόφαση καθορισμού αναθέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2017 

Ο Υφυπουργός 

